《官捕虎行》
宋代·滕岑

世无壮士力扼虎，群虎食人人莫御。
上官付之无奈何，悬赏谩令招猎户。
猎户徒肾逐麕麂，初非法中虎匠比。
心胆既怯赏又轻，谁肯向前判一死。
官遣弓兵相助佐，猎户见之气先挫。
心忧得赏为所分，眼见有虎容渠过。
弓兵散在村落中，村民鸡犬为一空。
四足之虎未可捕，两足之人与虎同。
真虎为患时一出，人虎为患朝连久。
东乡闻虎在西邻，人虎又向西乡集。
野外晡时即掩关。椎苏不复更登山。
人虎难避愈真虎，纵为虎食不闻官。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。